Afrikaanse aktrise Leandie du Randt ding mee om die Strictly Come Dancing-kroon | SARIE
Leandie du Randt FOTO: Elmari de Vos	27 Junie 2014
Afrikaanse aktrise Leandie du Randt ding mee om die Strictly Come Dancing-kroon	deur SARIE.com-span
Die sewende reeks van dié werklikheidsprogram is gisteraand bekendgestel en dit beloof om baie opwindend te wees! Daar is nuwe aanbieders – Expresso se Katlego Maboe en Roxy Burger vervang komediant Marc Lottering en radio-persoonlikheid Pabi Moloi – én interessante deelnemers soos Leandie, Top Billing-aanbieder Jonathan Boynton-Lee en die oud-rugbyspeler John Mametsa.
“Dis amptelik – Strictly Come Dancing hier kom ek,” het Leandie op Twitter gedeel. Sy dans saam met die professionele danser Brandon Eilers Le Riche. Sy het ook vroeër die maand dié foto’s van haarself in ’n dansateljee op Instagram gedeel en gesê sy maak reg om te dans.
Hier Kom ‘n Lekker Ding! Smoking Hot @leandiedurandt #StrictlySA @huisgenoot @RapportSA @Beeld_Nuus @PasellaTV pic.twitter.com/pfMSMQeoLk
— Kee-Leen Irvine (@KeeLeenIrvine) June 26, 2014
Roxy het nie die geleentheid bygewoon nie, aangesien sy steeds op haar wittebrood in Frankryk is. Kyk hier na foto’s van haar wittebrood.